אריקה טים

אריקה טים (בגרמנית: Erika Timm; נולדה ב-1934) היא בלשנית גרמנית, חוקרת יידיש מהיבטים בלשניים ופילולוגיים.

קורות חייה 
בשנת 1985 כתבה הביליטציה באוניברסיטת טריר (במחלקה ללימודים יידיים). כיום היא פרופסור אמריטה באותו מוסד. בעלה, גוסטאב אדולף בקמן, פילולוג שעוסק בשפות רומאניות, חיבר יחד איתה כמה מהספרים שכתבה.

מחקרים שכתבה עוסקים בעיקר בהיבט הפונטי, הסמנטי והמורפולוגי של היידיש העתיקה, בהשוואה בין יידיש מזרחית ליידיש מערבית, וביחסים בין יידיש לניבים גרמניים. תרומתה החשובה ביותר לנושא, הספר "Historische jiddische Semantik" (סמנטיקה היסטורית של יידיש, 2005), עליו עבדה כעשרים שנה, מתמקד בתרגומים יידיים לתנ"ך שנכתבו בין 1400 ל-1750. טים מדגימה כיצד תרגום התנ"ך ב'חדר' בתקופה המוקדמת של הופעת היידיש השפיע על עיצוב הרכיב הגרמני שבה, מוכיחה שההשפעה של הצרפתית היהודית בהקשר זה גדולה משנהוג לחשוב, ושלמעשה חלק חשוב מאוצר המילים בתרגום המקורי נמצא גם ביידיש המזרחית המודרנית המדוברת. בעברית נמצא מאמר שלה (בתרגום מגרמנית של מיכל פרץ) על לשונה של גליקל מהמלין, בספר "גליקל, זיכרונות 1691–1719" שההדירה חברתה חוה טורניאנסקי. כמו כן ערכה לצד כמה חוקרים נוספים את ספר היובל לכבוד טורניאנסקי.

טים ההדירה מספר ספרים מיידיש עתיקה, וכתבה מספר ספרים בנושאי פילולוגיה של הגרמנית.

עבודות מרכזיות

קישורים חיצוניים 
 אריקה טים, באתר אוניברסיטת טריר
 על טים בבלוג של צ'ארלס ניידורף
 ביקורת על ספרה באתר אוניברסיטת חיפה
 
ממאמריה
 
 Erika Timm, "An den Quellen des Jiddischen: Ergebnisse eines Forschungsprojektes", In: Von Enoch bis Kafka: Festschrift für Karl E. Grözinger zum 60. Geburtstag, Otto Harrassowitz Verlag, 2002, S. 105–115
 "Abraham ibn Ezra und das Maiśebuch", לקט: ייִדישע שטודיעס הײַנט

הערות שוליים

בלשניות ולשונאיות גרמניות
בלשנים ולשונאים גרמנים
חוקרות השפה היידית
גרמניות שנולדו ב-1934
גרמנים שנולדו ב-1934